
COMUNICAT DE PRESĂ
Certificare Preliminară  SN TRANSGAZ SA
14 august 2013
Comitetul de Reglementare al Autorităţii  Naţionale de Reglementare în Domeniul Energiei a aprobat în şedinţa de astăzi, 14.08.2013, Certificarea Preliminară a Societăţii Naţionale de Transport Gaze Naturale TRANSGAZ SA, ca operator de transport şi de sistem în sectorul gazelor naturale. 

În conformitate cu prevederile legislaţiei europene şi naţionale privind certificarea operatorilor de transport şi de sistem în domeniul gazelor naturale, respectiv Directiva 2009/73/CE a Parlamentului European şi a Consiliului din 13 iulie 2009 privind normele comune pentru piaţa internă în sectorul gazelor naturale şi de abrogare a Directivei 2003/55/CE  şi Legea nr. 123/2013 a energiei electrice şi gazelor naturale,  ANRE va notifica Comisia Europeană în acest sens, urmând ca decizia finală să fie adoptată după primirea răspunsului din partea acesteia. 

Reamintim, totodată, că, la data de 2.08.2013, ANRE a aprobat şi certificarea preliminară a Companiei Naţionale de Transport al Energiei Electrice “Transelectrica” SA, ca operator de transport şi de sistem al sistemului electroenergetic naţional,  în condiţiile legislaţiei europene şi naţionale. 
Direcţia comunicare, cooperare şi relaţia cu Parlamentul
	Str. Constantin Nacu nr. 3, sector 2, Bucureşti, telefon: 021/311.22.44, fax: 021/312.43.65, mail: anre@anre.ro;

pagină de internet: www.anre.ro 

